Mênggah sêsêrêpanipun lampahing dintên dhawahing tanggal môngsa wau, pratelanipun satunggal-tunggal sami katata ing pratôngka, saptawaranipun akalihan pôncawaranipun sami kaetang piyambak- piyambak, pangetangipun makatên, pratangkaning taun kakumpulakên kalihan pratangkaning môngsa ingkang kinarsan, saptawara sami saptawara, pôncawara sami pôncawara, kumpuling saptawara yèn langkung saking pitu kabucala pitu, kumpuling pôncawara yèn langkung saking gangsal kabucala gangsal, lajêng kaetang saking bêbukanipun purwaning taun kados ing ngandhap punika: